google/wiki40b huggingface dataset:
Ηρακλής Βόλτος

Βιογραφικά στοιχεία

Γεννήθηκε στην κωμόπολη Ζαγορά του Πηλίου τον Ιούνιο του 1856. Η μητέρα του ανήκε στην μεγάλη και επιφανή οικογένεια Κασσαβέτη του Πηλίου.
Πήγε στο ντόπιο σχολείο και σε ηλικία δεκαέξι χρονών αποδήμησε στην Αίγυπτο για να γίνει έμπορος. Αρχικά εργάστηκε ως υπάλληλος σε μεγάλο βαμβακεμπορικό κατάστημα του συγγενή του Σακελλαρίδη στο Birket el Sab και εξελίχτηκε γρήγορα, άνοιξε δική του επιχείρηση και προμήθευε χοντρικά τους εμπορικούς οίκους της Αλεξανδρείας. Συγκέντρωσε το απαραίτητο κεφάλαιο και ίδρυσε το 1892 στο Καφτ ελ Ζαγιάτ της Αιγύπτου μαζί με τον αδελφό του Αλέξανδρο τον γνωστότατο οίκο Αδελφών Δ. Βόλτου.
Ασχολήθηκε επίσης με την καλλιέργεια του βάμβακα και εξέλιξε δικές του ποικιλίες, την «Britannia» και την «New-Voltos», τις οποίες εκμεταλλεύτηκε με λαμπρά νηματουργικά αποτελέσματα.
Ο Βόλτος δαπάνησε πολλά ποσά για να ευεργετήσει όχι μόνο στην Αίγυπτο, αλλά και στην Ελλάδα. Ίδρυσε υποτροφίες του Εθνικού Πανεπιστημίου για φοιτητές της μουσικής σύνθεσης, της ζωγραφικής, και της γλυπτικής.
Πανελλήνιο πρωτάθλημα καλαθοσφαίρισης ανδρών 1929-30

Ο Άρης κατέκτησε το 3ο πρωτάθλημα μπάσκετ την περίοδο 1929-30. Ο τελικός διεξήχθη ανάμεσα σε δυο ομάδες από τη Θεσσαλονική Άρη και ΧΑΝΘ και έληξε με σκορ 32-22 υπέρ του Άρη.
Στην πρωταθλήτρια ομάδα του Άρη αγωνίζονταν οι: Ιασωνίδης, Καρατζάς, Ατζεμιδάκης, Αχιλλέως, Μπενλιάν, Παπαγεωργίου, Καβουκτσιάν, Νίκου, Δανελιάν.
Έβδομον (συνοικία)

Η Έβδομον (Ἕβδομον) ήταν συνοικία της βυζαντινής Κωνσταντινούπολης εκτός των τειχών της πόλης στην σημερινή συνοικία Μπακίρκιοϊ. Βρισκόταν έξω από την Χρυσή πύλη των Θεοδοσιανών τειχών στα δυτικά της πόλης κατά μήκος της Εγνατίας Οδού και το μετέπειτα, χτισμένο από τους Οθωμανούς, Επταπύργιο. 
Το Έβδομον απείχε 10 χλμ από το Μίλιον κι διέθετε χώρο παρελάσεων, από εκεί έμπαιναν θριαμβευτές οι αυτοκράτορες μετά από νικηφόρες μάχες,  για τον στρατό και στρατόπεδο. Το όνομα του οφείλετε στα 7 Ρωμαϊκά μίλια που απείχε από το Μίλιον. Επίσης διέθετε μεγάλη ανοιχτή Κινστέρνα που χρησιμοποιήθηκε από τους Οθωμανούς σαν στρατώνας. Στο Έβδομον τάφηκε μετά από απαίτηση του και στον Ναό του Αγίου Ιωάννη του Θεολόγου ο Βασίλειος Β´.
Έμφραγμα του μυοκαρδίου

Αιτίες

Η κύρια αιτία του εμφράγματος του μυοκαρδίου είναι η απόφραξη της αρτηρίας που τροφοδοτεί με αίμα την καρδιά. Όταν συμβεί ξαφνική απόφραξη μίας από τις στεφανιαίες αρτηρίες, τα κύτταρα των μυών της καρδιάς δεν είναι πλέον σε θέση να λάβουν επαρκή ποσότητα οξυγόνου. Επειδή δεν μπορούν να λειτουργήσουν, η καθυστερημένη αποκατάσταση της παροχής αίματος θα τα θανατώσει. Τα μυϊκά κύτταρα της καρδιάς είναι εξαιρετικά ευαίσθητα στην έλλειψη οξυγόνου. Ο βαθμός της βλάβης που προκαλείται σε αυτή την περίπτωση εξαρτάται από το μέγεθος της αρτηρίας που υφίσταται την απόφραξη.
Συνήθως η απόφραξη αρτηρίας προκαλείται από έναν θρόμβο αίματος. Θρόμβος είναι το πηγμένο αίμα που φράζει τον αυλό της αρτηρίας και διακόπτει έτσι την ροή του αίματος. Οι θρόμβοι σχηματίζονται μέσα στις στεφανιαίες αρτηρίες λόγω ρήξης ενός σχηματισμού που ονομάζεται αθηρωματική πλάκα. Η αθηρωματική πλάκα δημιουργείται από τη σταδιακή συσσώρευση λιπιδίων τα οποία επικάθονται στα τοιχώματα της αρτηρίας. Η δημιουργία της πλάκας —μια διεργασία που διαρκεί χρόνια και ονομάζεται αθηροσκλήρυνση— στενεύει προοδευτικά την αρτηρία. Όταν ραγεί αυτή η πλάκα, σχηματίζεται θρόμβος αίματος πάνω από τη ρήξη, ο οποίος μπορεί να προκαλέσει απόφραξη ολόκληρης της αρτηρίας. Η διαδικασία σχηματισμού του θρόμβου πάνω στην πλάκα ονομάζεται αθηροθρόμβωση.
Έτσι, η αθηροσκλήρυνση προκαλεί προοδευτική στένωση των αρτηριών, όπου η πλάκα επικάθεται στο αρτηριακό τοίχωμα, ενώ η αθηροθρόμβωση συμβαίνει όταν ραγεί η πλάκα και σχηματιστούν θρόμβοι αίματος, οι οποίοι προκαλούν αιφνίδια απόφραξη μιας αρτηρίας η οποία, με τη σειρά της, προκαλεί το έμφραγμα του μυοκαρδίου.H ρήξη της αθηρωματικής πλάκας μπορεί να συμβεί ξαφνικά και χωρίς προειδοποίηση, ακόμη και αν η στένωση της αρτηρίας δεν είναι μεγάλη.
Σε σπάνιες περιπτώσεις, η απόφραξη μπορεί να προκληθεί και από άλλες αιτίες όπως η φλεγμονή, ο αυτόματος διαχωρισμός -σχίσιμο- του αγγείου, από εμβολή μεταναστευτικού θρόμβου ή από μυικό σπασμό στην αρτηρία.
Πρωτάθλημα καλαθοσφαίρισης Γ΄ εθνικής κατηγορίας ανδρών 2013-2014

Το Πρωτάθλημα Γ' Εθνικής Κατηγορίας Ανδρών της περιόδου 2013-14 αποτελεί την 27η διοργάνωση από τη δημιουργία της Γ' Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίζονται σε αυτό έχουν τη νομική μορφή ερασιτεχνικών σωματείων.

Κανονική περίοδος

Το πρωτάθλημα διεξήχθη σε 4 ομίλους,2 του βορρά και 2 του νότου.Οι δυο πρώτες ομάδες κάθε ομίλου κέρδισαν την άνοδο στην Β εθνική ενώ οι τρεις τελευταίες κάθε ομίλου υποβιβάστηκαν στις τοπικές ενώσεις.Μπαράζ προτεραιότητας έγιναν μεταξύ των τρίτων και τέταρτων ομάδων σε περίπτωση που υπήρχαν κενές θέσεις.

Μπαράζ προτεραιότητας

Τα μπαράζ έγιναν μεταξύ τεσσάρων ζευγαριών.Αυτά είναι οι δυο τρίτοι και οι δυο τέταρτοι σε νότο και βορρά.Οι αγώνες έγιναν σε δυο δόσεις.Για τον νότο έγιναν στις 4 Μαίου 2014 και για τον βορρά στις 11 Μαίου 2014.
Παπάγου, Νίκη Αμαρουσίου-Κρόνος Αγίου Δημητρίου 62-76
Περάματος, Απόλλων Αρχαίας Κορίνθου-Εργοτέλης 70-65
Μίκρας, ΑΟ Βόνιτσας-ΓΑΣ Κομοτηνή 63-82
«Δ. Βικέλας» Βέροιας, ΑΣ Διόσκουροι Κοζάνης-Ευκαρπία ΠΣ 58-88
Σώμα Προσκόπων Κύπρου

Ιστορία

Ο Προσκοπισμός ιδρύθηκε επίσημα στην Κύπρο το 1913 από τους Ν.Κ. Λανίτη και Ν. Νικολαΐδη, με βοήθεια από το Ηνωμένο Βασίλειο.
Το 1980, ο Σάββας Κοκκινίδης τιμήθηκε με το Χάλκινο Λύκο (Bronze Wolf), μία μοναδική διάκριση της Παγκόσμιας Οργάνωσης Προσκοπικής Κίνησης, που απονέμεται από την Παγκόσμια Προσκοπική Επιτροπή για εξαίρετη προσφορά στον παγκόσμιο Προσκοπισμό.
Παγκύπριο πρωτάθλημα ποδοσφαίρου γυναικών 2013-14

Σύστημα διεξαγωγής

Στο παγκύπριο πρωτάθλημα ποδοσφαίρου γυναικών 2013-14 συμμετείχαν 7 ομάδες.
Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο ΟΥΕΦΑ Τσάμπιονς Λιγκ Γυναικών 2014-15.

Αλλαγές σε σχέση με την προηγούμενη περίοδο

Σε σχέση με το πρωτάθλημα Παγκύπριο πρωτάθλημα 2012-13, στο πρωτάθλημα της περιόδου 2013-14 δεν συμμετείχε η Αθλητική Ένωση Αμμοχώστου.
Snap Yo Fingers

Remix

Το επίσημο remix διαθέτει πρόσθετα φωνητικά του Lil' Jon & στίχους των ράπερ Sun-E & Chyna Whyte.
Γκέρχαρντ Ράινχαρντ

Ζωή και έργο

Ο Ράινχαρντ γεννήθηκε στο Βερντάου της Γερμανίας. Γεννήθηκε σε μια οικογένεια εργαζομένων στην κλωστοϋφαντουργία, και ο ίδιος έμαθε την τέχνη του κλειδαρά, τελειώνοντας την εκπαίδευσή του με την παραδοσιακή περιπλάνηση τεχνίτη διερχόμενος από διάφορες χώρες της Ευρώπης, μεταξύ των οποίων τη Γαλλία, την Ελβετία και την Αυστρία. Το 1930, εντάχθηκε στη Συμμαχία Νέων Κομμουνιστών της Γερμανίας.
Αφού οι Ναζί κατέλαβαν την εξουσία το 1933, ο Ράινχαρντ άρχισε να δραστηριοποιείται στη γερμανική αντίσταση. Συνελήφθη και το 1936, καταδικάστηκε σε ποινή φυλάκισης στο Ζούχτχαους στο Βαλντχάιμ της Σαξονίας. Εργάστηκε ως μηχανικός στο Βερντάου μεταξύ 1939 και 1942, όταν αναγκάστηκε να πολεμήσει στην 999η Ελαφρά Αφρικανική Μεραρχία, ένα ποινικό τάγμα. Το 1943, λιποτάκτησε και πήγε να πολεμήσει με τους Έλληνες αντάρτες ως μέρος της Αντιφασιστικής Επιτροπής για μια Ελεύθερη Γερμανία στην Ελλάδα, την οποία συνίδρυσε με τον Φαλκ Χάρνακ. Αργότερα, έγινε ο εκπρόσωπός της στην ΙΓ΄ Μεραρχία του ΕΛΑΣ. Έγινε καπετάνιος στον ΕΛΑΣ πριν πάει στη Γιουγκοσλαβία, όπου έγινε αξιωματικός στο Δεύτερο Αυστριακό Τάγμα Ελευθερίας του Τρίτου Γιουγκοσλαβικού Στρατού.
Επέστρεψε στη Γερμανία το καλοκαίρι του 1945 και το 1946, έγινε μέλος του Σοσιαλιστικού Κόμματος Ενότητας. Εργάστηκε στο Υπουργείο Γης και Δασών, τμήματος του Υπουργείου Εσωτερικών. Το 1961, έγινε ο Γραμματέας της Κεντρικής Επιτροπής της Jugendweihe. Αργότερα, έγινε ο Γραμματέας της κεντρικής ηγεσίας των Επιτροπών των Αντιφασιστικών Αντιστασιακών Αγωνιστών.
Φαρνάκης Β΄ της Φρυγίας

Βιογραφία

Ήταν γιος τού Φαρνάβαζου Α΄ σατράπη της Φρυγίας.
Η Φρυγία απετελείτο από τις περιοχές Τρωάδα, Μυσία και Βιθυνία. Έδρα της ήταν το Δασκύλειον, νότια της Κυζίκου, στη Μυσία. 
Ο πατέρας του ήταν γιος τού Αρτάβαζου Α΄ ιδρυτή της δυναστείας, κλάδου των Αχαιμενιδών. Ο Φαρνάκης Β΄ διαδέχθηκε τον πατέρα του το 430 ή τον πάππο του το 455 πΧ. Τον διαδέχθηκε ο γιος του Φαρνάβαζος Β΄.
Επαρχία Βοΐου

Διοικητικές μεταβολές

Προσαρτήθηκε στην Ελλάδα το 1913 μετά τους Βαλκανικούς Πολέμους με την οποία τα ελληνικά σύνορα επεκτάθηκαν μέχρι τον Νέστο και τα μικρασιατικά παράλια και ενσωματώθηκαν στην Ελλάδα η Μακεδονία, τα νησιά του Βορειοανατολικού Αιγαίου, η περιοχή της Ελασσόνας και μεγάλο τμήμα της Ηπείρου. Από το 1915 η επαρχία εντάχθηκε στον νομό Κοζάνης, παραμένοντας αμετάβλητη τα επόμενα χρόνια μέχρι την κατάργησή της με την εφαρμογή του σχεδίου Καποδίστριας το 1997. Στην θέση της δημιουργήθηκαν οι δήμοι Τσοτυλίου, Νεάπολης, Άσκιου και Σιάτιστας και η Κοινότητα Πενταλόφου. Με το σχέδιο Καλλικράτης που εφαρμόστηκε το 2011, η επαρχία αποτέλεσε πάλι αυτοδιοικούμενη μονάδα ως Δήμος Βοΐου με έδρα του νέου δήμου να ορίζεται ξανά η Σιάτιστα ενώ ιστορική έδρα ανακυρήχθηκε η Νεάπολη.

Γεωγραφία

βρίσκεται στους πρόποδες της Πίνδου. Εκεί ρέουν γνωστά ποτάμια όπως ο Αλιάκμονας και δυτικά του Βοΐου ξεκινά άλλος ένας ιστορικός ποταμός, ο Σαραντάπορος ο Πρασινονέρης, ο οποίος, διασχίζοντας την Ήπειρο, ενώνεται με τον Αώο.
Η γεωμορφολογία της γης του είναι έτσι, ώστε τα νερά της ανατολικής πλευράς του καταλήγουν στο Αιγαίο πέλαγος, ενώ αυτά της δυτικής πλευράς του στο Ιόνιο πέλαγος.
Στη γη του υπάρχουν πλούσια οικοσυστήματα, που περιλαμβάνουν πολλά μικτά δάση. Τα πιο διαδεδομένα δένδρα είναι η βελανιδιά, η καστανιά, η οξιά, το πεύκο, το έλατο, ενώ υπάρχουν επίσης και ρόμπολα. Η χαμηλή βλάστηση του βουνού περιλαμβάνει πλούσιο τσάι, σαλέπι, πρασσάκο και πολλές τριανταφυλλιές.
Το Βόιο αποτελεί βιότοπο για κάθε είδος άγριας πανίδας που μπορεί να συναντήσει κανείς στη Βόρεια Ελλάδα. Κυριαρχεί ο λύκος, η αρκούδα και το ελάφι. Το κλίμα της περιοχής είναι εύκρατο ημιορεινό.
Ήλιος του μεσονυχτίου

Ήλιος του Μεσονυχτίου

Ο Ήλιος του Μεσονυχτίου εμφανίζεται στα γεωγραφικά πλάτη εντός των δύο αρκτικών κύκλων κατά τη διάρκεια του καλοκαιριού. Σε αυτά τα μέρη, ο ήλιος είναι ορατός επί 24 συνεχόμενες ώρες, τουλάχιστον μία ημέρα. Δεδομένου ότι στο Νότιο Αρκτικό Κύκλο (Ανταρκτική) δεν υπάρχουν μόνιμοι οικισμοί ή τουριστικά καταλύματα, οι άνθρωποι που βιώνουν αυτό το φαινόμενο περιορίζονται στο βορρά — πιο συγκεκριμένα, στους κατοίκους της Αλάσκας, του Βορείου Καναδά, της Γροινλανδίας, της Ισλανδίας και των βορείων επαρχιών της Ρωσίας, της Φινλανδίας, της Σουηδίας και της Νορβηγίας.
Το φαινόμενο οφείλεται στην κλίση του κάθετου άξονα της Γης κατά 23°26΄ σε σχέση με το επίπεδο περιστροφής της γύρω από τον Ήλιο. Η διάρκειά του εξαρτάται από το γεωγραφικό πλάτος, από το οποίο το παρατηρούμε. Όσο πιο κοντά είναι ο παρατηρητής στο βόρειο ή το νότιο πόλο, τόσο περισσότερο διαρκεί. Για παράδειγμα, ο ήλιος φωτίζει διαρκώς επί 6 μήνες στους πόλους, ενώ στο βόρειο άκρο της Φινλανδίας περιορίζεται σε 73 ημέρες. 
Το αντίθετο φαινόμενο ονομάζεται Πολική Νύχτα και παρατηρείται στις ίδιες περιοχές το χειμώνα. Η διάρκειά του είναι η ίδια με τον Ήλιο του Μεσονυχτίου - π.χ. εάν σε ένα μέρος η έχουμε Ήλιο επί 40 ημέρες το καλοκαίρι, θα έχουμε και Νύχτα επί 40 ημέρες το χειμώνα. Κατά τη διάρκειά της, ο ήλιος βρίσκεται κάτω από τον ορίζοντα και το φως είναι ελαφρύ ή ανύπαρκτο.

«Λευκές νύχτες»

Οι «λευκές νύχτες» είναι ορατές σε γεωγραφικά πλάτη μεταξύ 60° και 66°, δηλαδή στα εξωτερικά όρια των αρκτικών κύκλων, κατά τη διάρκεια του καλοκαιριού. Ο ήλιος δύει μεν, αλλά βρίσκεται ελάχιστα κάτω από τον ορίζοντα - αυτό έχει ως αποτέλεσμα την ύπαρξη φωτός στον ουρανό, ώστε δραστηριότητες σαν το διάβασμα να είναι εφικτές χωρίς επιπλέον φωτισμό.
Οι γνωστότερες λευκές νύχτες είναι αυτές της Αγίας Πετρούπολης, όπου είναι ορατές για έναν ολόκληρο μήνα, από τις 11 Ιουνίου έως τις 11 Ιουλίου. Κατά το τελευταίο δεκαήμερο του Ιουνίου στην πόλη λαμβάνει χώρα πληθώρα βραδινών πολιτιστικών εκδηλώσεων.
Παλαιό Φάληρο

Αξιοθέατα

Το Παλαιό Φάληρο έχει μεγάλες παραλίες και ήταν από τις αρχές του 20ου αιώνα - αλλά και συνεχίζει να είναι μέχρι σήμερα - πολυσύχναστος προορισμός για μπάνιο, ειδικά η περιοχή του Έδεμ, δίπλα από τη Μαρίνα Αλίμου. 
Κατά μήκος της παραλίας του Παλαιού Φαλήρου, απομένουν μερικές από τις νεοκλασσικές επαύλεις, χαρακτηριστικά δείγματα αρχιτεκτονικής του περασμένου αιώνα. Μια από αυτές είναι και η έπαυλη "ΚΟΥΛΟΥΡΑ", ένας πύργος με ιδιαίτερη αρχιτεκτονική και ιστορία, που σήμερα έχει αναπαλαιωθεί πλήρως και χρησιμοποιείται σαν μουσείο παιχνιδιών.  
Χαρακτηριστικό για το Παλαιό Φάληρο είναι το λευκό κτίριο του Φλοίσβου, που βρίσκεται στην παραλία, απέναντι από την ομώνυμη πλατεία του δήμου. Το λευκό κτίσμα παλαιότερα ήταν ιδιωτικό κέντρο διασκέδασης κι εστίασης. Περιήλθε στην κατοχή του δήμου το 2005 και σήμερα είναι Δημοτικό Πολιτιστικό Κέντρο. 
Η μαρίνα Φλοίσβου είναι μια σύγχρονη μαρίνα και εκτός από του να φιλοξενεί ιδιωτικά γιωτ, διαθέτει διάφορα εστιατόρια, καφέ και μπαρ, όντας έτσι ένας πόλος έλξης για την αναψυχή των απανταχού Αθηναίων.
Ανάμεσα στο λευκό κτίριο του Φλοίσβου και στη Μαρίνα Φλοίσβου, δίπλα στη θάλασσα, υπάρχει το θερινό σινεμά Φλοίσβος και το Πάρκο Φλοίσβου, στο οποίο υπάρχουν μονοπάτια για περπάτημα μέσα στο πράσινο, παιδική χαρά και υπαίθρια όργανα γυμναστικής. 
Δίπλα από τη Μαρίνα Φλοίσβου υπάρχει το δημοτικό αθλητικό κέντρο "Τροκαντερό", που περιέχει κλειστό γυμναστήριο, γήπεδα τένις και μπάσκετ, στίβο με ταρτάν και κολυμβητήριο.
Το ιστορικό θωρηκτό Αβέρωφ που βρίσκεται αγκυροβολημένο λίγο έξω από τη μαρίνα του Φλοίσβου, δίπλα στο πάρκο Ναυτικής Ιστορίας, χρησιμοποιείται σήμερα σαν μουσείο.
Στο Δέλτα του Φαλήρου πιο κάτω προς τον Πειραιά, υπάρχουν ο πολυκινηματογράφος Village, το μουσείο Ιστορίας Πολεμικής Αεροπορίας, και το Ολυμπιακό Κλειστό Γυμναστήριο Tae Kwon Do του 2004, όπου σήμερα φιλοξενεί διάφορες εκδηλώσεις.
Ακριβώς απέναντι από το Κλειστό Γυμναστήριο του Tae Kwon Do, και συνδεδεμένο με αερο-πεζογέφυρα, στο δήμο Καλλιθέας, βρίσκεται το Κέντρο Πολιτισμού του Ιδρύματος Σταύρος Νιάρχος, ένα από τα μεγαλύτερα και πιο σύγχρονα πολιτιστικά κέντρα στον κόσμο, το οποίο φιλοξενεί την Εθνική Λυρική Σκηνή και την Εθνική Βιβλιοθήκη.
Τσανγκ Τσουν-χσιουνγκ

Καριέρα

Ο Χσιουνγκ γεννήθηκε στις 23 Μαρτίου 1938 και σπούδασε νομικά. Στις 6 Οκτωβρίου 2000 διορίστηκε για πρώτη φορά πρωθυπουργός, αξίωμα στο οποίο παρέμεινε μέχρι την 1η Φεβρουαρίου του 2002. Υπήρξε ιδρυτικό μέλος του Δημοκρατικού Προοδευτικού Κόμματος. Το 2000 όταν έγινε πρωθυπουργός ήταν η πρώτη φορά που αναλάμβανε αρχηγός κυβέρνησης ένας πολιτικός από το Δημοκρατικό Προοδευτικό Κόμμα.Το Μάιο του 2007 ανέλαβε ξανά την πρωθυπουργία, μετά την παραίτηση του Σου Τσενγκ-τσανγκ.
Έχει τέσσερα παιδιά (τρεις γιους και μία κόρη) από τον πρώτο του γάμο και είναι διαζευγμένος. Το 2007 νυμφεύθηκε για δεύτερη φορά. Την επόμενη χρονιά παραιτήθηκε έπειτα από την ήττα του κυβερνώντος κόμματος στις βουλευτικές εκλογές στις 12 Ιανουαρίου. Ωστόσο, ο Πρόεδρος δε δέχθηκετην παραίτησή του. Τον διαδέχθηκε στην πρωθυπουργία ο Λιου Τσάο-σιουάν.
Θεόδωρος Κουκουλάκης

Βιογραφία

Ο Κουκουλάκης καταγόταν από οικογένεια αγωνιστών, προερχόμενη από τους Λάκκους Κυδωνίας Χανίων: συγκεκριμένα ήταν δισέγγονος του αγωνιστή του 1821 Ιωάννη Κούκουλου, εγγονός του εκτελεσμένου το 1867 από τις τουρκικές δυνάμεις Μιχάλη Κουκουλάκη και γιος του ανθυπίλαρχου του ελληνικού στρατού και αγωνιστή της επανάστασης του 1866, Ιωάννη Κουκουλάκη.

Ένοπλη δράση

Τον Νοέμβριο του 1904 εισήλθε στη Μακεδονία ως μέλος του σώματος του, επίσης Κρητικού, Τσόντου – Βάρδα. Αργότερα, αναδείχτηκε από τον Βάρδα επικεφαλής σώματος που δρούσε στα Καστανοχώρια και συμμετείχε ενεργά στις πολεμικές επιχειρήσεις κατά το διάστημα 1904-1905. 
Στις αρχές του 1905 ο Κουκουλάκης δρούσε με το ολιγάριθμο σώμα του μεταξύ Δροσοπηγής και Λέχοβου. Τον Φεβρουάριο πραγματοποίησε ενέδρα κατά Βουλγάρων χωρικών που μετέφεραν όπλα στους κομιτατζήδες, προκαλώντας τους απώλειες πέντε ή επτά νεκρών ενώ στη συνέχεια απέφυγε με επιτυχία την εκκαθαριστική επιχείρηση που πραγματοποίησε εναντίον του η τουρκική χωροφυλακή ως επακόλουθο της προηγούμενης ενέδρας. Τον Μάρτιο του 1905, συμμετείχε μαζί με άλλους οπλαρχηγούς στην επίθεση κατά του εξαρχικού χωριού της Βασιλειάδας, χτυπώντας μαζί με τον Ιωάννη Πούλακα από τη βόρεια πλευρά του χωριού. Μάλιστα σύμφωνα με την αφήγηση του Ευθυμίου Καούδη (με τον οποίο ο Κουκουλάκης είχε εχθρικές σχέσεις) πρωταγωνίστησε μαζί με τον Πούλακα και τον Σκουντρή σε επί τόπου εκτελέσεις. Το καλοκαίρι του 1905 συμμετείχε ενεργά στη μάχη του Καστανόφυτου εναντίον των σωμάτων των κομιτατζήδων Μήτρου Βλάχου και Κυριαζώφ.
Η συμμετοχή στις αντάρτικες επιχειρήσεις και οι κακουχίες του Μακεδονικού Αγώνα επέφεραν σοβαρές επιπλοκές στην υγεία του με αποτέλεσμα να επανέλθει στην Ελλάδα κατά τα τέλη του 1905 ή τις αρχές του 1906. Απεβίωσε στις 14 Σεπτεμβρίου του 1909 στην Αθήνα όπου διέμενε, σε ηλικία τριάντα ετών.
HMS Chequers (R61)

Κατασκευή

Το Ναυτικό παρήγγειλε το Chequers στις 24 Ιουλίου 1942, μαζί με άλλα επτά πανομοιότυπα σκάφη. Ναυπηγήθηκε στις εγκαταστάσεις της Scotts Shipbuilding and Engineering Company στο Γκρήνοκ (Greenock) της Σκωτίας και εντάχθηκε σε υπηρεσία τον Δεκέμβριο του 1945, δηλαδή μετά από το τέλος του Δευτέρου Παγκοσμίου Πολέμου.

Επιχειρησιακή ιστορία

Το Chequers έγινε η ναυαρχίδα της 1ης Μοίρας Αντιτορπιλικών που είχε την βάση της στην Μάλτα στα 1948-1954. Το 1947 ανέλαβε από κοινού με άλλα σκάφη την παρεμπόδιση της παράνομης μετανάστευσης στην Παλαιστίνη ενώ μερικά χρόνια αργότερα, το 1954, πραγματοποιήθηκε εκσυγχρονισμός. Μεταξύ των άλλων αφαιρέθηκε ένας πύργος πυροβόλου ώστε να αντικατασταθεί από δύο ανθυποβρυχιακά ολμοβόλα. Το ίδιο έτος το Chequers στάλθηκε στην εφεδρεία, ενώ το 1964 αποφασίστηκε η διάλυση του για σκραπ. Τελικά έφτασε στο διαλυτήριο το 1966.
187 Λαμπέρτα

Φυσικά χαρακτηριστικά

Η μέση διάμετρος της Λαμπέρτας υπολογίσθηκε σε 130,4 χλμ. Ο φασματικός τύπος της είναι C (ανθρακούχος), με άλβεδο 0,057. Η Λαμπέρτα περιστρέφεται γύρω από τον εαυτό της μία φορά κάθε 10 ώρες και 40 λεπτά.
Κωνσταντίνος Νικολόπουλος (συγγραφέας)

Βιογραφικό

Γεννήθηκε στην Σμύρνη της Μικράς Ασίας. Η καταγωγή του πατέρα του ήταν από την Ανδρίτσαινα. Μεγάλωσε στην Σμύρνη, όπου και σπούδασε λίγα χρόνια στην φημισμένη Ευαγγελική Σχολή. Το 1806, όταν η οικογένειά του μετανάστευσε στο Παρίσι, ο Νικολόπουλος έγινε βιβλιοθηκάριος στο Γαλλικό Ινστιτούτο, πράγμα που του επέτρεπε, στον ελεύθερο χρόνο του, να ασχολείται με τις ιδιωτικές του σπουδές. Έγινε μέλος της Φιλικής Eταιρείας, του Ελληνικού Κομιτάτου και της Φιλόμουσης Εταιρείας. Ήταν στενός φίλος και συνεργάτης του Αδαμάντιου Κοραή. Διέθετε ευρύτατη εγκυκλοπαιδική μόρφωση και διατηρούσε τακτική συνεργασία με το περιοδικό Revue Encyclopedique και έγραφε στο περιοδικό της Βιέννης Λόγιος Ερμής άρθρα με διάφορα ψευδώνυμα, όπως Αγαθόφρων Λακεδαιμόνιος, Ελληνόφρων Σαλαμίνιος κ.ά.. 
Μετά τον θάνατο του πατέρα του, δώρισε την πατρική του βιβλιοθήκη 3.500 τόμων στην Ανδρίτσαινα. Η βιβλιοθήκη αυτή αποτελεί τον πυρήνα της σημερινής Νικολοπούλειου Βιβλιοθήκης. Πέθανε αιφνιδίως το 1841 από τέτανο.

Η συνεισφορά του

Ο Νικολόπουλος έγραψε και εξέδωσε πολλά έργα πατριωτικού περιεχομένου για να ξεσηκώσει το έθνος ενάντια στα δεσμά του. Έκανε επιστημονικές έρευνες περί της μουσικής των αρχαίων Ελλήνων και τύπωσε έργα αρχαίων συγγραφέων. Ως μουσικός συνθέτης μελοποίησε αρχαία ελληνικά κείμενα για φωνή, χορωδία και πιάνο, όπως το προοίμιον της Ιλιάδος του Ομήρου, Ευμενίδες του Αισχύλου, Φοίνισσες του Ευριπίδη, Ένα χρόνο πριν από τον πρόωρο θάνατό του είχε μελοποιήσει την Ολυμπιακή ωδή του Πινδάρου. Ακόμη συνέθεσε τρεις ρομάντσες, μία καντάτα για τον Παλαιών Πατρών Γερμανό κ.ά. Εκτός αυτών συνέθεσε και λειτουργική μουσική για την Ορθόδοξη Εκκλησία (Κύριε ελέησον, Κύριε σώσον τους ευσεβείς, Την Ωραιότητα). Σ' αυτόν τον τομέα μάλιστα, της σύνθεσης δηλαδή πολυφωνικής μουσικής για την Ορθόδοξη Εκκλησία, θεωρείται πρωτοπόρος, αν και δεν είναι γνωστό εάν συνέθεσε και άλλου είδους τέτοια έργα, όπως είναι άγνωστοι και οι λόγοι που τον ώθησαν. Σίγουρα πάντως καταλυτικό ρόλο στην όλη του προσφορά διαδραμάτισε το γενικότερο κλίμα του Νεοελληνικού Διαφωτισμού.
825 Τανίνα

Φυσικά χαρακτηριστικά

Η μέση διάμετρος της Τανίνας εκτιμάται σε 11,02 χιλιόμετρα. O φασματικός τύπος της είναι S (λιθώδης), ενώ το άλβεδό της είναι 0,292. Η Τανίνα περιστρέφεται γύρω από τον εαυτό της με περίοδο 6 ώρες και 45 λεπτά.
Ιρκούτσκ

Αξιοθέατα

Τα αξιοθέατα της πόλης, κυρίως είναι του 19ου αιώνα, οπότε η πόλη ήταν γνωστή ως Παρίσι της Σιβηρίας, περιλαμβάνουν το Παλάτι του Κυβερνήτη, σήμερα πανεπιστημιακή βιβλιοθήκη, το Θέατρο, την παλαιά Τράπεζα, τον Καθεδρικό των Φώτων, μια σχολή Ιατρικής, ένα μουσείο κι ένα στρατιωτικό νοσοκομείο.

Κλίμα

Το Ιρκούτσκ αρχικά είχε ένα οριακά Υπαρκτικό Κλίμα,η βλάστησή του ήταν τύπου τούνδρας και τον Χειμώνα η θερμοκρασία έπεφτε κάτω απ΄τους -30°C και οι χιονοπτώσεις διαρκούσαν μέχρι και τα μέσα Απριλίου. Αλλά από το έτος 1930 και μετά το Κλίμα μετατράπηκε σε Υγρό Ηπειρωτικό,η βλάστηση από τούνδρας μετατράπηκε σε στέπας και η θερμοκρασία τον Χειμώνα πέφτει στους -19°C και οι χιονοπτώσεις διαρκούν έως και τις αρχές Μαρτίου, ενώ το Καλοκαίρι η θερμοκρασία ξεπερνάει στους 25°C και καθημερινά επικρατούν καταιγίδες. Οι ακραίες θερμοκρασίες που έχουν καταγραφεί στο Ιρκούτσκ είναι +37°C τον Ιούλιο του 1988 και -49°C τον Ιανουάριο του 1907.
Λωτρεαμόν

Βιογραφικά στοιχεία

Ο Ιζιντόρ Ντυκάς γεννήθηκε στο Μοντεβιδέο (Ουρουγουάη), την περίοδο που ο πατέρας του εργαζόταν στο γαλλικό προξενείο. Η καταγωγή της οικογένειάς του ήταν από τα Άνω Πυρηναία και φαίνεται πως διέθετε μία αξιόλογη περιουσία, αν και τα περισσότερα βιογραφικά στοιχεία του Ντυκάς δεν είναι ως σήμερα εξακριβωμένα. Γνωρίζουμε πως ο Ντυκάς ταξίδεψε στο Παρίσι με σκοπό να δώσει εξετάσεις στην Πολυτεχνική Σχολή και στη Σχολή Μεταλλειολόγων, περίπου τον Αύγουστο του 1867. Το 1868 δημοσίευσε το πρώτο από Τα άσματα του Μαλντορόρ, έργο που ολοκληρώθηκε περίπου έναν χρόνο αργότερα και περιελάμβανε συνολικά έξι άσματα γραμμένα σε πεζό λόγο, αλλά κατά βάση ποιητικού χαρακτήρα. Αυτή ήταν και η πρώτη φορά που χρησιμοποίησε το ψευδώνυμο Κόμης του Λωτρεαμόν, ονομασία που πιθανόν να στηρίζεται στο γαλλικό μυθιστόρημα Λωτρεαμόν (Lautreamont) του Eugène Sue. Το 1870 δημοσίευσε τη συλλογή Poésies (Ποιήματα) και την ίδια χρονιά, στις 24 Νοεμβρίου πέθανε στην κατοικία του στο Παρίσι. Σχετικά με την αιτία του θανάτου του έχουν διατυπωθεί διάφορες εκδοχές και σύμφωνα με την επικρατέστερη ο θάνατός του προήλθε από κάποια μολυσματική αρρώστια.

Έργο

Στη σύντομη διάρκεια της ζωής του, ο Λωτρεαμόν κατάφερε να ολοκληρώσει μόλις δύο έργα, τα Άσματα του Μαλντορόρ (γαλλ. Chants de Maldoror), που θεωρείται και το σημαντικότερο, καθώς και τη συλλογή Ποιήματα. Τα Άσματα του Μαλντορόρ, αν και ολοκληρώθηκαν περίπου το καλοκαίρι του 1869, δεν δημοσιεύτηκαν ποτέ στη Γαλλία ενόσω ζούσε ο Λωτρεαμόν, είτε λόγω του φόβου του εκδότη του για μια πιθανή ποινική δίωξη, καθώς αποτελούσε για τα δεδομένα της εποχής ένα πολύ προκλητικό έργο, είτε λόγω κάποιας οικονομικής διένεξης. Για το λόγο αυτό, ο Λωτρεαμόν παρέμεινε σχεδόν άγνωστος ανάμεσα στους λογοτεχνικούς κύκλους της εποχής, ωστόσο τα έργα του άρχισαν να αναδεικνύονται αρκετά χρόνια αργότερα και συγκεκριμένα το 1885 από τον Max Waller, ο οποίος δημοσίευσε απόσπασμά από τα Άσματα του Μαλντορόρ στην βελγική επιθεώρηση Jeune Belgique. Στον 20ο αιώνα, ο λογοτέχνης Αλφρέντ Ζαρύ τόνισε επίσης την αξία του έργου του Ντυκάς ενώ και οι υπερρεαλιστές επηρεάστηκαν σημαντικά από τον Λωτρεαμόν και ανέδειξαν περαιτέρω το έργο του. Συχνά, ο Λωτρεαμόν αναφέρεται για αυτό το λόγο και ως ένας από τους προδρόμους του υπερρεαλιστικού κινήματος.